**ข่าวประชาสัมพันธ์การชำระภาษีท้องถิ่น ปี 255**6

 ขอให้ผู้ที่มีหน้าที่ชำระภาษีต่าง ๆ   ภายในเขตองค์การบริหารส่วนตำบลปากแพรก อำเภอดอนสัก จังหวัดสุราษฏร์ธานี   ไปขอรับแบบ-แสดงรายการทรัพย์สิน  และยื่นต่อพนักงานเจ้าหน้าที่  ประจำปี  พ.ศ. 2556 ดังนี้

 1.  ภาษีโรงเรือนและที่ดิน  ให้ผู้ที่เป็นเจ้าของโรงเรือนหรือสิ่งปลูกสร้างอื่น ที่ให้เช่า ทำการค้าเก็บสินค้า  ประกอบการอุตสาหกรรม  ให้ญาติ  พ่อแม่  หรือผู้อื่นอาศัยและที่ใช้ในกิจการอื่น ๆ  ในปีที่เพิ่งล่วงมาแล้ว  ยื่นแบบ  ภ.ร.ด. 2  และชำระภาษีได้ที่องค์การบริหารส่วนตำบลปากแพรก  ในวันเวลาราชการ ตั้งแต่วันที่  1 มกราคม 2556 ถึงวันที่ 28 กุมภาพันธ์ 2556

 2. ภาษีบำรุงท้องที่  ให้เจ้าของที่ดินซึ่งมีกรรมสิทธิ์หรือสิทธิครอบครองที่ดินแต่ละแปลงในเขตองค์การบริหารส่วนตำบลปากแพรก  ที่มีเนื้อที่ดินรวมทุกแปลงเกิน  5  ไร่   ที่ดินรกร้างว่างเปล่า   ที่ทำนาที่ทำสวนหรือเกษตรกรรม  ที่ดินที่ให้ผู้อื่นเช่า หรือผู้อื่นอยู่อาศัย  ต้องชำระภาษีบำรุงท้องที่  ตั้งแต่วันที่ 1มกราคม  2556  ถึงวันที่  30  เมษายน  2556 หากไม่ชำระภายในกำหนด จะต้องเสียเงินเพิ่มร้อยละ 2 ต่อปีของจำนวนเงินภาษีที่จะต้องเสีย

 3. ภาษีป้าย  ให้เจ้าของป้าย หรือผู้ซึ่งเจ้าของป้ายมอบหมาย  ยื่นแบบแสดงรายการภาษีป้ายต่อพนักงานเจ้าหน้าที่   ณ  ที่ทำการองค์การบริหารส่วนตำบลปากแพรก   ได้ตั้งแต่ 1 มกราคม  2556ถึงวันที่  31  มีนาคม  2556  หากพ้นกำหนดนี้  จะต้องเสียเงินเพิ่มร้อยละ 10กรณีมีการติดตั้งป้ายใหม่  หรือรื้อถอนยกเลิกป้ายเดิมให้แจ้งพนักงานเจ้าหน้าที่ภายใน  15  วัน

หลักฐานที่ใช้ในการยื่นชำระภาษี
1. บัตรประจำตัวประชาชน
2. สำเนาโฉนดที่ดิน
3. สำเนาทะเบียนบ้าน